**Дебат „Общите приоритети на България и Румъния 2014-2020 – нови възможности и хоризонти“**

**19 ноември 2013, Силистра**

Кратка концепция

***Въведение:***

Имайки предвид:

* Програмен период 2014-2020 в изпълнение на целите заложени в стратегията Европа 2020 за съсредоточаване на инвестициите в области създаващи растеж и заетост.
* Подготовката на споразуменията за партньорство 2014-2020 на България и Румъния, и тяхното приемане до края на 2013 година, както и успоредното разработване на оперативните програми 2014-2020
* Дунавската стратегия е макро-регионална стратегия и инструмент за промоциране на териториалното сближаване и стратегия 2020. Предлага добре обоснована рамка за истинско регионално сътрудничество между Дунавските страни и региони за оптимално използване на Дунавския регион и играе важна роля за регионалната интеграция.
* България и Румъния са държави –членки на ЕС, които имат обща граница- река Дунав, която следва да се разглежда като общ проект за икономическо и социално сближаване в региона, нарастване на конкурентоспособността и създаване на растеж и заетост.
* На 11 октомври България и Румъния подписаха Меморандум за сътрудничество за създаването на междуведомствен комитет между двете държави за развитие на вътрешно-водния транспорт в общата част на р. Дунав и подобряване свързаността в региона. Приет е план за действие и са създадени 4 експертни групи. (Това ще допринесе постигане на една от основните цели на Дунавската стратегия: нарастване на товарния транспорт по р. Дунав с 20% до 2020 г. (към момента се използват само 10% от него).
* За своевременното планиране и програмиране на следващия програмен период е необходимо да се идентифицират общите приоритети на двете държави и те да намерят своето отражение в програмните им документи. (Партньорско споразумение, оперативни програми, програми за трансгранично сътрудничество). Общото планиране от изключително значение с оглед своевременната подготовка и изпълнение на съвместните проекти. По този начин ще се създаде предимство при тяхната реализация и положителна подкрепа от страна на Европейските институции.
* Северозападния и Северно централния регион в България са едни от най-бедните (заедно с румънските региони разположение по поречието на р. Дунав) на територията на Европейския съюз и от съществено значение за тяхното по нататъшно развитие е създаването на възможности за общи проекти и инициативи с румънските градове и региони и специален фокус.
* Един от основните проекти, който е заложен в плана за действие на Междуведомствения комитет между България и Румъния, както и в плана за действие на Дунавската стратегия е подготовката и изграждането на трети мост на река Дунав при Силистра – Калъраш.

**Дебат „Общите приоритети на България и Румъния 2014-2020 – нови възможности и хоризонти“**

**19 ноември 2013, Силистра**

***С Участието на Президента на Република България – г-н Росен Плевнелиев***

**Организатори:** Президентство на Република България в рамките на Съвета за регионално развитие и национална инфраструктура към Президента

**Домакини:** община Силистра и Община Кълъраш

**Място на провеждане:** Силистра, хотел ‚Дръстър“, зала „Дръстър“

**Продължителност:** Еднодневно събитие

**Участници:** Представители на законодателната и изпълнителната власт на България и Румъния, на местните власти на България и Румъния, на Европейската комисия и Европейския Парламент; на дипломатическия корпус, на бизнеса и неправителствения сектор.

**Теми за обсъждане:**

* Развитие на свързаността в региона: транспорт и околна среда – общи проекти, инициативи и възможности
* Възможности за инвестиции в региона: създаване на растеж и заетост:

(кратко представяне на възможностите в българските и румънските дунавски градове от техните кметове)